
Studiu de oportunitate
privind aprobarea concesionării prin licitatie publică a suprafaţei de 71 mp situată în Drobeta Turnu Severin, Zona Banovița, identificată cu  NC 58906

   1. Descrierea și identificarea terenului care urmează să fie concesionat
1.1. Imobil  teren în suprafaţă de 71 mp situat în Drobeta Turnu Severin, Zona Banovița, identificat cu  NC 58906, aparține municipiului Drobeta Turnu Severin și face parte din domeniul privat.
1.2. Terenul nu dispune de utilitaţi edilitare şi este liber de sarcini.

1.3. Menţiuni speciale: nu se vor executa alte construcţii decât cele cu destinaţie aprobată în conformitate cu certificatul de urbanism și dispoziţiile Legii nr. 50/1991, respectiv realizarea unei parcări auto private cu respectarea limitărilor din certificatul de urbanism.

2. Motivele de ordin economic, financiar, social şi de mediu, care justifică realizarea concesiunii
2.1. Prin concesionare, ca modalitate de exploatare a dreptului de proprietate privată, se obțin fructe civile care se fac venit la bugetul local.
2.2. Realizarea unei parcări auto private.

3. Nivelul minim al redevenţei
3.1. Potrivit Raportului de evaluare nr. 48T/11.07.2024 întocmit  de către evaluator autorizat ANEVAR, Octavian Bordei, valoarea de piață a imobilului teren arătat la pct. 1 este de 10.400 lei (2.090 Euro), iar nivelul minim al redevenței raportat la o perioadă a concesiunii de 25 de ani este de 416 lei/an ( 83,6 Euro/an).

4. Procedura utilizată pentru atribuirea contractului de concesiune de bunuri proprietate publică şi justificarea alegerii procedurii;
4.1. Procedura utilizată pentru atribuirea contractului de concesiune este licitația publică deschisă.
4.2. Justificarea alegerii procedurii de atribuire arătată la pct. 4.1. constă în faptul că această procedură asigură secretul ofertelor, oferte care se deschid în plenul comisiei în prezența ofertanților, asigurându-se astfel principiile transparenței, tratamentului egal, libera concurență, proporționalității și nediscriminării.


5. Durata estimată a concesiunii
5.1. Pentru imobilul teren, în suprafaţă de 71 mp situat în Drobeta Turnu Severin, Zona Banovița, identificat cu  NC 58906, se constituie un drept de concesiune pentru o perioadă de 49 ani.
5.2. Concesionarul are dreptul de a realiza obiectivul, cu condiţia notificării investiţiei către proprietar cu 30 de zile înainte, cu respectarea dispoziţiilor Legii 50/1991.

6. Termenele previzibile pentru realizarea procedurii de concesionare
6.1. Termenul previzibil privind finalizarea procedurii de concesionare este de 60 de zile.
6.2. Termenul previzibil pentru implementarea obiectivului maximum 6 luni  pentru obținerea autorizațiilor prevăzute de Legea nr. 50/1991 privind autorizarea lucrărilor de construcții și maximum 2 ani pentru finalizarea acestuia de la data încheierii contractului de concesiune sub sancțiunea rezilierii de drept a acestuia.
7. Avizul obligatoriu al Administraţiei Naţionale a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare
7.1. Prin Adresa nr. 1543 PS/17675/25.04.2024 Administraţia Naţională a Rezervelor de Stat şi Probleme Speciale şi al Statului Major General arată că imobilul teren arătat la pct. 1 nu se incadreaza in infrastructura sistemului national de apărare.
8. Avizul obligatoriu al structurii de administrare/custodelui ariei naturale protejate, în cazul în care obiectul concesiunii îl constituie bunuri situate în interiorul unei arii naturale protejate, respectiv al autorităţii teritoriale pentru protecţia mediului competente, în cazul în care aria naturală protejată nu are structură de administrare/custode.

8.1 Prin Adresa nr.4923/13571/04.04.2024 Autoritatea Teritorială pentru Protecţia Mediului Mehedinți precizează că imobilul teren în discuție nu face parte din aria naturală protejată.


                   Director,                                                             Şef Serviciu Licitaţii                                     
                                                                                         Contracte şi Executări Silite, 
                  Radu Lăpădat                                                               Adrian Ofiţeru                                     

Inspector
Alexandra Dușcă


„Acest document conţine date cu caracter perasonal prelucrate în conformitate cu prevederile Regulamentului (UE) nr. 679/2016”

